cyanic-selkie/wikianc huggingface dataset:
Enovatio
Unus e primis huius vocabuli exemplis anno 1981 erat, cum Ioannes Kimberly "amotionem innovationis ab organizatione" commemoraret. Anno 1996, liber Cult: Leadership & Business Strategy: Ruthlessly Redefined hodiernam enovationis definitionem brevissimam praebuit: philosophia non novandi (quod significat entitates optimas suae classis longius non novandas esse). Ex quo tempore enovatio est proverbium hominibus professionalibus gratum, in administratione, medicina, aliisque disciplinis vulgo adhibitum.
Bernardus Henricus Lévy
Bernardus Henricus Lévy (natus familia Iudaica Beni Saf in oppido Algerii die 5 Novembris 1948) est scriptor ludorum scaenicorum et mythistoriarum, philosophus, diurnarius, et moderator cinematographicus Francicus.
Lutetiae educatus, alumnus est Lycei Pasteur Noviliaci in oppido et Lycei Ludovici Magni, deinde scholae normalis superioris Parisiensis. Anno 1984 operis  Le Diable en tête  gratia Praemium Médicis accepit.
Tres Daciae
Tres Daciae fuit provincia Romana anno 167 condita e tribus provinciis antea constitutis (Dacia Apulensis, Dacia Malvensis, Dacia Porolissensis) in territorio Romaniae hodiernae. Anno 271 sub imperatore Aureliano multi Romani ab hac provincia transdanubiana discesserunt.
Dioecesis Benguelensis
Dioecesis Benguelensis sedes episcopalis Angoliana Ecclesiae Catholicae Romanae, in Regione ecclesiastica Angoliae sita, cuius caput est urbs Benguela.
Dioecesis condita anno 1970 et hodie ei 53 paroeciae sunt.
Iulia Drouet
Iulia Drouet (nata Julienne Gauvain die 10 Aprilis 1806 in Fougères; mortua est Lutetiae 11 Maii 1883) fuit actrix Francica et Victoris Hugo "musa."
Christologia
Christologia (a verbo Graeco χριστός 'unctus' + λόγος 'ratio') in religione Christiana est meditatio sive commentatio theologica de persona et actione salvifica Iesu Christi.
Fossa castrensis
Fossa castrensis sive doga sive douva est fossae genus quod circum castra mediaevalia vel oppida plerumque adhibitum est defendendi causa. In nonnullis locis hae fossae evolverunt in defensas aquaticas extensivas, quae includebant lacus artificiales, moles, et cataphractas. In castellis autem recentioribus, fossae modo ornamenta aedificii erant.
Henricus Bellmon
Henricus Bellmon (natus in Tonkawa Oclahoma die 3 Septembris 1921; mortuus in Enid Oclahoma die 29 Septembris 2009) fuit politicorum peritus Americanus, Oclahomae gubernator et legatus apus Senatum Civitatum Foederatarum.
Innovatio disruptiva
Innovatio disruptiva, sive novitas disruptiva, in theoria administrationis negotialis est novitas quae novum mercatum et rete aestimationum gignit atque mercatum exstantem et rete aestimationum ad ultimum disturbat, stabilia negotia, opera, societates quae mercatum ducunt loco movens. Quod vocabulum primum propositum, definitum, enodatumque est a Clayton M. Christensen, erudito Americano, et eius adiutoribus anno 1995, et deinde appellatum est notio negotialis maximi momenti saeculi vicensimi unius primi.
Non omnes novitates sunt disruptivae, etsi inusitatae. Exempli gratia, prima autocineta saeculo undevicensimo non erant novitas disruptiva quia prima autocineta erant luxuriae sumptuosae, quae necessitatem vehiculorum equis tractorum non minuerunt. Mercatus transportationis necessarie incolume manebat donec Model T, autocinetum a societate Henrici Ford productum, anno 1908 vilissime venumdari coepit. Autocineta magnarie producta erant novitas disruptiva quia desiderium transportationis mutaverunt, quandoquidem hoc inventum desiderium transportationis primos triginta annos haud mutaverat.
Novitates disruptivae ab advenis et negotiatoribus in startups produci solent, non a societatibus exstantibus quae in mercatus iam dominantur. Negotiale ducum desideriorum circumiecta novitates disruptivas cum primum oriuntur eis insistere non licet, quia primum non sunt satis quaestuosae, et quia eorum evolutio subsidia cara ab innovationibus sustentabilibus tollere potest, quibus societates exstantes contra competitores praesentīs certant. Inventio rationis disruptivae plus temporis pecuniaeque consumere potest quam ratio iam vulgata, pertinensque periculum est maius quam incrementalia vel evolutionaria novitatum genera, sed cum primum in mercatum expeditur, mercatus constitutos multo celerius altiusque pervadit.
Praeter negotia et oeconomicam, novitates disruptivae systemata multiplicia disturbari possunt, proprietatibus oeconomicis et negotialibus non exclusis. Recentia exempla technologiae disruptivae sunt computatrum, praecipue personale et gestabile, ac telephonum gestabile.
Barremium
Barremium est stadium stratigraphicum vel aetas geologica seriei Cretaceae inferioris. Milies milium circiter 129.4 annorum ante praesentem incepit, stadio Hauterivio perfecto, et abhinc milies milium circiter 125 annorum ad finem venit, stadio Aptio incipiente, secundum scalam aevorum geologicorum Commissionis Internationalis Stratigraphicae.
Nomen capit ab oppido Francico Barrema.
Specula (res militaris)
thumb|left|[[Turris Herculis, pharus antiquus Romanus qui usque hodie manet prope Corunnam Hispaniae.]] thumb|Specula fundi [[Buchenwald anno 1983.]] thumb|left|Specula castrorum [[artilleriae Francogallicae copiarum IFOR Seraii Bosnia anno 1995.]]
Specula (f.,-ae) seu vigilarium est locus elevatus vel altus ex quo circumiectas terras aquasque bene spectare possunt excubitores vel speculatores. Plerumque singulam turrem altam secus limites militares sitam significat, sed etiam potest esse burgus, pharus vel aliqui locus altus.
Notae
Uitkijktoren
Salutatio matutina
Salutatio matutina fuit apud Romanos antiquos diei tempus, cum pater familias clientes salutantes et petentes apud se acciperet.
Amabilis de Bourzeis
Amabilis de Bourzeis (natus in Volvic die 6 Aprilis 1606; mortuus Lutetiae die 2 Augusti 1672) fuit scriptor et theologus Francicus. De Bourzeis, Academiae Francicae sodalis, in eam anno 1634 cooptatus est.
Ioannes Hatzfeld
Ioannes Hatzfeld  (natus in Madagascaria anno 1949) est scriptor et diurnarius  Francicus. Anno 2003 libri Une saison de machettes gratia Praemium Femina operibus de rerum dicatum et anno 2007 operis  La stratégie des antilopes  gratia, quod de genocidio in Ruanda agit, Praemium Médicis accepit.
Diversificatio biotorum Ordovicia
Diversificatio biotorum Ordovicia, Anglice aut Ordovician radiation aut great Ordovician biodiversification event, est multiplicatio specierum novarum quae media periodo Ordovicia accidisse constat, circa annorum 465 milies milium ante praesentem, post magnam pluviam meteoritarum L chondritarum severamque glaciationem.
Iulius Zerfaß
Iulius Zerfaß (natus die 4 Februarii 1886 in Kirn, Rhenania-Palatinatus – mortuus est die 24 Martii 1956 Turici) fuit diurnarius et scriptor Germanicus qui Münchener Post scribere partipavit. Zerfaß saepe sub alieno nomine Walter Hornung opus scripsit quod castra carceralia accusavit.
Brunsvicum
Brunsvicum sive Brunsvigia sive Brunonis vicus sive Brunopolis (Germanice Braunschweig) est urbs circiter 246 000 incolarum in Germaniae terra Saxonia Inferiore. Haec urbs sita est in parte ad orientem versus Saxoniae Inferioris ad fluvium appellatum a Germanis Oker.
Universitas Brunsvici quae "Carolo-Wilhelmina" vocatur anno 1745 condita est.
Res gestae
Tempore Germanorum Cherusci et Angrivarii in agro posterioris Brunsvigae incolebant. Fama fert ducem nomine Bruno Brunopolim anno 861 condivisse. Mentio urbis primum facta est anno 1031. Brunsvicum urbs gravis temporibus Henrici, qui "Leo" dictus est, factum est. Ex saeculo tredecimo, Brunsvicum membrum communionis nomine "Hanse" factum est. Temporibus posterioribus Brunsvicum caput terrae eiusdem nominis erat. Anno 1946 Brunsvicum membrum terrae Saxoniae inferioris factum est.
Rai Cinema
Rai Cinema (Italiane Rai Movie) est cinematographicum emistrum televisificum Italicum, quod ad RAI societatem pertinet et spectacula anno 1999 emittere coepit.
Iudaea (provincia Romana)
Iudaea et tum Syria Palaestina fuit provincia Romana, anno 6 instituta postquam Herodes Archelaus regnum, vel potius ethnarchiam abdicare ab Augusto coactus est. Pluribus regionibus Palaestinae constabat, Samaria, Idumaea, et finibus circum Hierosolyma quae stricto sensu Iudaea appellabantur. Anno 44, Herode Agrippa I mortuo, Peraea quoque, quae regio trans Iordanem flumen et lacum Asphaltiten sita est, provinciae addita est atque circa idem tempus et Galilaea.
Fasti praefectorum Iudaeae
Primi equites Romani qui Iudaeam administrabant titulum praefecti gerebant, ut ex inscriptionibus constat, et legatis Syriae subiciebantur. Non Hierosolyma, urbem sacram Iudaeorum, sed Caesaream mittebantur. Inter 41 et 44 Iudaea fuit pars Herodis Agrippae regni, cui a Claudio data est.
Fasti procuratorum Iudaeae
Procuratores erant viri equestris ordinis qui in provincias minores a Claudio imperatore mittebantur atque tributis et vectigalibus praecipuam operam dabant. Ius quoque dicebant et tranquillitati publicae consulebant sed legiones non ducebant, cohortes auxilarium tantum eis praesto erant : si quid novi accidisset procuratores Iudaeae, qui Caesareae Maritimae sedem suam habebant, legatum Syriae et eius legiones accire poterant, quod anno 66 accidit. Iam maior provincia erat quam praefectorum tempore quia regnum Herodis Agrippae tetrarchias Philippi et Herodis Antipae incluserat. Religiosis rebus et Templi administrationi praerant non procuratores sed reges Iudaei Herodes Chalcidensis ab anno 41 usque 48 atque postea Herodes Agrippa II.
Fasti legatorum pro praetore Iudaeae
A primo bello Iudaico magistratus qui Iudaeae praeerant legati Augusti pro praetore fuere quibus Vespasianus legionem decimam Fretensem tradidit :
Timotheus Burton
Timotheus Burton (natus Timothy Walter Burton die 25 Augusti 1958 in Burbank Californiae) est moderator cinematographicus Americanus. Hodie Londonii habitat cum Helena Bonham Carter histrione Anglica, quacum etiam filium filiamque habet. Burton diuturna amicitia coniungitur cum Iohanne Depp histrione.
Abel Servien
Abel Servien (natus in Biviers, die 1 Novembris 1593; mortuus Meudone die 17 Februarii 1659) fuit politicorum peritus et iuris consultus Francicus qui etiam minister et aerarii procurator fuit. Servien, Academiae Francicae sodalis, in eam anno 1634 cooptatus est.
Claudius de L'Estoile
Claudius de L'Estoile (natus Lutetiae anno 1602; mortuus mense Maio 1652) fuit poeta et scriptor etiam scaenicus Francicus. De L'Estoile, Academiae Francicae sodalis, in eam anno 1634 cooptatus est.
Rai Premium
Rai Premium canale televisifici irreationes Italici est. Ad RAIam pertinet et transmissionum initium fecit anno 1999.
Epirus (provincia Romana)
Epirus fuit provincia Romana, anno 67 condita. Fuit in septentrio et occidente Graeciae, et regionibus australis Albaniae. Nomen Epiri derivat a verbo Graeco Epeiros, quod significat “terra”.
Pagus Ater
Pagus Ater (AngliceThe Black Country) est nomen datum regioni cuidam Angliae Mediae comprehendenti partes comitatuum Staffordiae, Vigorniae, et Mediterranearum Occidentalium. Saepe dicitur hoc nomen accepisse propter aedificia fuligine nigrata ex multis officinis in regione emissa, nichilominus nomen scitur extitisse antequam officinae aedificatae sint et potius gratia depositorum carbonis in superficie terrae datum est. Victoria Regina iter faciens per Pagum Atrum in tramine dicitur iussisse aulaea currus sui claudi ne se oporteret spectare locum tam foedum.
Oppida praecipua Pagi Atri sunt Dudley, Walsall, Stourbridge, et Wolvrenehamptonia. Oppida Bilston, Tipton, Halesowen, Smethwick et Rowley Regis etiam in Pago Atro sunt.
Academia Bellarum Artium (Francia)
Academia Bellarum Artium (Académie des Beaux-Arts) Lutetiae apud Institutum Franciae constituta est anno 1816 ut successor classis quartae Instituti Nationalis (anno 1803 creata) et e coniunctione trium academiarum antiquiorum; haec sunt Academia Regalis Picturae et Sculpturae (1648 condita), Academia Musicalis (1669 condita) et Academia Regalis Architecturae (1671 condita).
Fridolinus Ambongo Besungu
Fridolinus Ambongo Besungu (Boto natus die 24 Ianuarii 1960) presbyter capuccinorum et a die 1 Novembris 2018 archiepiscopus Kinshasanus (Archidioecesis Kinshasana) est.
Die 1 Septembris 2019 Papa Franciscus nuntiavit die 5 Octobris Dal Corso cardinalis creaturus esse.
Pellicula (discretiva)
Pellicula haec significare potest:
Hauterivium
Hauterivium est stadium stratigraphicum vel aetas geologica seriei Cretaceae inferioris. Milies milium circiter 132.9 annorum ante praesentem incepit, stadio Valanginio perfecto, et abhinc milies milium circiter 129.4 annorum ad finem venit, stadio Barremio incipiente, secundum scalam aevorum geologicorum Commissionis Internationalis Stratigraphicae.
Nomen capit ab urbe Helvetica Arta Ripa.
Pluvia meteoritarum Ordovicia
Pluvia meteoritarum Ordovicia, Anglice Ordovician meteor event, media periodo Ordovicia accidisse constat, annorum 467.5 ± 0.28 milies milium ante praesentem. Meteoritae L chondritae fragmenta fuisse censentur magni asteroidis, eo aevo per collisionem destructi, cuius vestigia maiora fuerint asteroidae hodie noti 8 Flora et 433 Eros.
Proponitur ab hac dissolutione nubem spatialem evenisse qui severam glaciationem provocaverit, deinde et diversificationem specierum.
Christophorus López Romero
Christophorus López Romero (Vélez-Rubio natus die 10 Maii 1952) presbyter salesianus et a die 27 Decembris 2017 archiepiscopus Rabatensis (Archidioecesis Rabatensis) est.
Biographia
Natus anno 1952 Almería provinciae, Hispaniae, anno 1979 presbyter salesianus ordinatus est.
A papa Francisco nominatus est archiepiscopus Rabatensis, anno 2017, et a cardinale Ioanne Iosepho Omella die 10 Martii 2018 consecratus est.
Die 1 Septembris 2019 Papa Franciscus nuntiavit die 5 Octobris López Romero cardinalis creaturus esse.
Franciscus Dandolo
Franciscus Dandolo  fuit Reipublicae Venetae Dux a die  4 Ianuarii 1329 usque ad mortem.
Rai News24
Rai News24 (Italiane) est Italicus nuntiorum canalis televisificus, qui ad societatem RAI pertinet et primas transmissiones anno 1999 fecit.
Ingeniaria urbana
Ingeniaria urbana, sive ingeniaria municipalis, totam infrastructuram municipalem attinet, instrumenta scientiae, artis, ingeniariaeque ad circumiecta urbana adhibens. Quae disciplina comprehendit vias, crepidines, retia copiarum aquae, cloacas salubres, lumina viaria, administrationem et dispositionem ramentorum solidorum municipalium, receptacula materiarum administrationi operibusque publicis (sali, arenae, aliisque rebus) dicata, hortos publicos, et infrastructuram circulandi subtiliter enumerandam, designandam, construendam, administrandam. De reticulatis utilitatum publicarum operibus, ingeniarii urbani amplecti possunt civilem systematis distributionis ministeriorum electrici telecommunicationumque loci partem, praecipue canales accessusque conclavia. Etiam tractare possunt optimizationem collectionis quisquiliarum et retia ministerii laophoriorum. Nonnullae ex his disciplinis cum aliis ingeniariae civilis proprietatibus congruunt, sed ingeniaria urbana haec retia et ministeria infrastructurae coniungit, quae saepe (in certa via vel proposito constructionis) simul exstruuntur et ab eadem auctoritate rectionis loci administrantur.
Hodierna ingeniaria urbana in Britanniarum Regno saeculo undevicensimo orta est, post Conversionem Industrialem et ortum magnarum urbium industrialium. Minae hominibus urbanis ex pestilentiis morborum per aquam transmissorum (sicut cholera et typhus) iactatae ad evolutionem professionis scientiae salubri dicatae duxit, quae deinde ingeniaria municipalis facta est. Vir magni momenti rei motus valetudinis publicae dictae erat Eduinus Chadwick, auctor renuntiationis parlamentariae magni momenti anno 1842 editae.
Henricus Dandulus
Henricus Dandulus fuit Reipublicae Venetae Dux a die  21 Iunii 1192 usque ad mortem. Veneti, Dandulo duce, cum Cruce signatis quartae expeditionis sacrae Constantinopolim anno 1204 ceperunt.
Sigitas Tamkevičius
Sigitas Tamkevičius (Gudonys natus die 7 Novembris 1938) est presbyter iesuita et a die 26 Martii 2018 archiepiscopus emeritus Kaunensis (Archidioecesis Kaunensis).
Chamaeleonidae
Chamaeleonidae sunt familia Reptilium Squamatorum Iguaniorum in qua circiter 160 species includuntur.
Genera adhuc haec agnoscuntur:
Paschalis Malipiero
Paschalis Malipiero  fuit Reipublicae Venetae Dux a die  30 Octobris 1457 usque ad mortem.
Paulus Angelus Ballerini
Paulus Angelus Ballerini (Mediolani natus anno 1814; mortuus Seregni die 27 Martii 1897) fuit archiepiscopus Mediolani.
Gnaeus Pinarius Aemilius Cicatricula
Gnaeus Pinarius Aemilius Cicatricula (nescimus, quando natus mortuusve sit) senator Romanus primo saeculo post Christum natum fuit. Anno 72 mense Decembri consul suffectus creatus est. Anno 79/80 legatus in provinciam Africam missus est. Gnaeum Pinarium Aemilium Cicatriculam Pompeium Longinum adoptavit, qui anno 90 consul suffectus erat.
Uma
Uma (Suecice Umeå [] est urbs Sueciae circa 79 594 incolarum (anno 2010) in Westrobothnia provincia sita. Umae, quae dicitur etiam betularum urbs, universitas est.
Andreas Dandolo
Andreas Dandolo  fuit Reipublicae Venetae Dux a die 4 Ianuarii 1343 usque ad mortem.
Dandolo archiva rei publicae Venetiae de novo ordinari curavit. Duo libri nomine liber albus et liber blancus creati sunt quibus libris pacta rei publicae collecta sunt.
Dandolo fuit postremus Reipublicae Venetae dux cuius sepulchrum in basilica Sancto Marco dicata est.
Ludovicus Nazari di Calabiana
Ludovicus Nazari di Calabiana (natus Saviliani die 27 Iulii 1808; mortuus Mediolani die 23 Octobris 1893) fuit comes Callabianae et archiepiscopus Mediolani.
UTC
Universale tempus coordinatum, sive UTC, est tempus in longitudine geographica zero, hoc est tempus Grenovici, in meridiorientali Londinii districtu observatum. Etiam GMT est tempus in longitudine nulla, sed UTC sequitur horologium atomicum et GMT solem sequitur. Secunda ad UTC mense extremo adduntur ut UTC cum GMT coordinetur. Hora temporis UTC est inter 0 et 23; hoc est, prima hora post meridiem est 13:00, numquam "1:00 pm," in tempore UTC.
Britannia (Camden)
Britannia est opus de situ et antiquitatibus Britanniae anno 1586 a Gulielmo Camdeno divulgatum. Scripta de eadem re post mortem Camdeni reperta in libro Remaines Concerning Britain anno 1657 edita sunt.
Glaucha
Glaucha seu Glauchavia (Theodisce Glauchau) est urbs Germanica 23 355 incolarum (anno 2012) in Saxonia, provincia Chemniciensi. Incolae Glauchenses seu rarius Glauchavienses appellantur.
Albium
Albium est stadium stratigraphicum vel aetas geologica recentissima seriei Cretaceae inferioris. Milies milium circiter 113 annorum ante praesentem incepit, stadio Aptio perfecto, et abhinc milies milium 100.5 annorum ad finem venit, stadio Cenomanio et serie Cretacea superiori incipientibus, secundum scalam aevorum geologicorum Commissionis Internationalis Stratigraphicae.
Nomen capit a fluvio Francico Alba.
Sedimentum apothecarium formationis Petrae Roiae animalia et plantes ex hox stadio conservat.
Iacobus Tiepolo
Iacobus Tiepolo fuit Reipublicae Venetae Dux a die 6 Martii 1229 usque ad abdicationem die 2 Maii aut 20 Maii 1249.
Rosegaferro
Rosegaferro est vicus urbanus Villae Francae Veronensis in provincia Veronensi Italiae situs.
Historia
Dicitur nomen Rosegaferro, olim parvum oppidum agrarium, datum est causa multarum petrarum in hoc vico sitarum.
Ecclesia paroecialis anno 1754 constructa est.
Lucius Albius Pullaienus Pollio
Lucius Albius Pullaienus Pollio (nescimus, quando natus mortuusve sit) senator Romanus primo et secundo saeculo post Christum natum fuit. Anno 90 consul suffectus creatus est, cum principatus Domitiani imperatoris labebatur. Inter fidellissimos sectores Domitiani fuit. Anno 104/105 proconsul Asiam administravit. Nescimus, an et possessor laterariarum anno 123 fuit.
Antonius Priulus
Antonius Priulus fuit Dux Reipublicae Venetae a die 17 Maii 1618   usque ad mortem. Ad familiam eius tres duces Venetiae pertinuerunt: Antonius, Laurentius Venier et frater et successor eius Hieronymus Priuli.
Marcus Antonius Memmo
Marcus Antonius Memmo  fuit Reipublicae Venetae Dux a die 24 Iulii 1612 usque ad mortem.
Philippus Maria Vicecomes (episcopus)
Philippus Maria Vicecomes  (nobili familia Vicecomitum in Massino Visconti die 19 Augusti 1720 natus; Lugdduni die 30 Decembris 1801 mortuus) fuit Mediolani archiepiscopus.
Syria (provincia Romana)
Syria fuit provincia Romana, anno 64 a.C.n. a Gnaeo Pomeio Magno, qui ultimum regem Antiochum XIII deposuerat,condita.
Historia
Anno 40 a.C.n. provincia Marco Antonio triumviro data est, qui eam anno 36 a.C.n. Cleopatrae VII reginae Aegypti amatae suae donum dedit. Antonio et Cleopatra anno 30 a.C.n. victis in provinciae statum denuo redacta est et a legatis Augusti pro praetore administrata est. Post bello civile anni 193, cum provincia Syria Pescennio Nigro favisset, a Septimio Severo imperatore, qui Pescennium vicerat, in provincias Syriam Coelem et Syriam Phoenicem divisa est.
Administratio
Syria, cum esset provincia magna et ad finem cum regno Persarum sita, multis legionibus defendebatur. Itaque Augustus eam provinciam senatui non tradidit, sed ipse per legatos administravit. Quorum indicem hic invenies.
Urbes
Cum incolae Syriae permulti et divitissimi essent, ibi et multae urbes fuerunt, inter alias:
Caelibatus
Caelibatus (-us) est promissio viri vitam caelibem (sine coniugem) degere. Praeter Ecclesiam Catholicam Romanam etiam ecclesiae Orthodoxae, Anglicanae, Protestantesque similem promissionem pro religiosis, eremitis, virginibus consecratis, et diaconissis cognoscunt necnon aliae religiones. Cum in Ecclesia Catholica Romana caelibatus omnium presbyterorum sit obligatorius, in Ecclesiis Orientalibus ad solos episcopos, monachos, eosque qui caelibes consecrantur, pertinet.
Keplerus
Keplerus haec dissimilia significat:
Hieronymus Priuli
Hieronymus Priuli  fuit Dux Reipublicae Venetae a die 1 Septembris 1559   usque ad mortem. Ad familiam eius tres duces Venetiae pertinuerunt: Hieronymus, frater et decessor eius Laurentius Priuli, et Antonius Priuli (1618-1623).
Musculus semitendinosus
Musculus semintendinosus est musculus sceletalis partitionis anterioris femoris. Origo musculi est tuber ischiadicum. Insertio est pes anserinus superficialis tibiae (superficies medialis et superior tibiae). Innervatio: nervo ischiadico, pars tibialis; Irrigatio arterialis: per arteriam gluteam inferiorem et arteriam profundam femoris. Actiones: Extensio articulationis coxae, flexio articulationis genus.
Musculus gregi musculorum ischiocruralium attribuitur.
Ioannes Baptista Caprara
Ioannes Baptista Caprara (Bononiae natus die 29 Maii 1733; Lutetiae die 21 Iunii 1810 mortuus) fuit cardinalis et Mediolani archiepiscopus. antea Status Pontificii legatus in Germania, Austria et Helvetia fuerat.
Iosephus Pozzobonelli
Iosephus Pozzobonelli vel Puteobonellus (Mediolani die 11 Augusti 1696; ibidem mortuus die 27 Aprilis 1783) fuit archiepiscopus Mediolani. Anno 1743, a Papa Benedicto XIV cardinalis creatus est.
Ioannes Ludovicus Guez de Balzac
Ioannes Ludovicus Guez de Balzac  (natus Engolismae die 31 Maii 1597; ibidem mortuus die 8 Februarii 1654) fuit scriptor Francicus. In Academiam Francicam sodalis anno 1634 cooptatus est. Nonnulli eum linguae Francogallicae renovatorem titulaverunt.
Vita
Balzacius Richelaeo ministro consiliarius publicus et historiographus Franciae nominatus est. In prosam Francogallicam aeque ac Franciscus de Malherbe in poesim res multas movit. Exemplo fuit diu in propositionum vocalitate, periodorum symmetria, imaginum elegantia; animum sincerum et amabilitem autem defuisse constat. Etiam epistulae magni aestimati, quarum tomus primus editus est anno 1624, vanitate pullulant. Balzacius quasi oraculum circulorum in aedibus Catharinae de Rambouillet et in Academia congregatorum fuit et a castello suo Balzac (Carantoni) doctos peritosque ducere solebat.
Carolus Sorel eum in mythistoria »La vraie histoire comique de Francion« (1622) modo ludibrioso tamquam Hortensium morosum producebat. Prima operum omnium editio a Valentino Conrart anno 1665 curata est.
Leo Minor (constellatio)
Leo Minor est parva et hebes constellatio in caelo septentrionali sita. Quae, contra Leonem ipsum, stellas lucidiores non continet. Intra Ursam Maiorem ad septentriones at Leonem ad australem patet. Dependens de forma stellarum ex duabus vel tribus stellis constat, quarum tantum una, nempe 46 Leonis Minoris, maioris quam quartae magnitudinis est. Constellationem invenire potes, si de illa illustri constellatione Leone ad septentrionalis spectas.
De historia
Constellatio demum anno 1687 ab astronomo Ioanne Hevelio descripta est. Sola stella magnitudine secunda β LMi Graecam litteram nomine accepit. Stella lucidissima numerum Flamsteedianum 46 gerit, sed etiam Praecipua vocatur.
Nebulae
Galaxias NGC3344 in Leone Minore sita est.
Eva Braun
Eva Braun (totum nomen eius erat Eva Anna Paula Braun / nata 6 Februarii 1912 Monaci, Germania; obiit 30 Aprilis 1945 Berolini, Germania) fuit amans dictatoris Adolphi Hitler ab anno 1936. Postquam Adolphi amica Angelica Raubal cuius avunculus Adolphus fuit se peremit eius disputationis causa, Eva et ille convenerunt et amaverunt. Traditum est Adolphum et Evam numquam coisse eius asexualitatis causa. Die 29 Aprilis anni 1945, cum imperium sui coniugis deletum est post bellum, Adolphus illam uxorem duxit. Uno die postea, ultimo die amborum vitae, mortem sibi consciverunt in inferioribus terrae Berolini. Deinde Eva mortua est cum nomine Eva Hitler ornata. Mortem obiit hora 3:28 post meridiem, non longe ante coniunx suus se peremit, hora 3:30 post meridiem. Eorum cadavera arsa et abdita sunt.
Petrus Ziani
Petrus Ziani  fuit Reipublicae Venetae Dux a die 5 Augusti 1205 usque ad mortem.
Agapornis
Agapornis (a verbis Graecis ἀγάπη 'amor' + ὄρνις 'avis') est genus avium familiae Psittaculidarum. Agapornithes sunt psittaci congregabiles et benigni, qui in nonnullis linguis inseparabiles vel aves amoris appellantur.
Pares monogami inter se coniunguntur et diu una considunt. In parvis gregibus congregantur, ubi fructibus, holeribus, graminibus, seminibusque vescuntur. Agapornithes taranta praeterea insectis ficisque vescuntur, et Agapornithes swinderniani certos ficos necessarie edunt, ut in captivitate haud supersint.
Species
Generi sunt novem species, quarum omnes in Africa endemicae sunt.
Nestorianismus
. Nestorianismus est doctrina Christologica ex Nestorio, patriarcha Constantinopolitano, vocata, quae anno 553 concilio Constantinopolitano secundo haeresis damnata est.
Haeresis Nestoriana per anathemata Cyrilli Alexandrini et Concilii Ephesini (anno 431) definita est. Secundum Synodum Ephesinam Nestorius asseruit in Christo binas personas esse, purum hominem ex sancta Maria natum, et aliam personam deitatis, quae solo amoris vinculo coniunctae sint; inde beatam virginem Mariam non dei sed hominis tantummodo genetricem (verbis Graecis Mariam non theotokon, sed Christotokon) esse.
Officina lactaria
Officina lactaria est negotium ad lac ex animalibus colligendum vel tractandum constitutum, vel ambabus rationibus dicatum, plerumque lac e bobus aut capris, sed etiam e bubalis, ovibus, equis, camelis, consumptionis humanae causa. Lactarium usitate in fundo lactario consistit, aut in parte fundi invenitur quae variis propositis ad lac colligendum vel tractandum pertinentibus dicatur. Lactarium in Civitatibus Foeeratis locum vel etiam tabernam opera lactaria fabricantem, distribuentem, venumdantem comprehendere potest.
Morbi consociati
Inter morbos qui in operibus lactariis inveniuntur sunt:
Praeterea, morbus Crohnianus cum infectione bacterii Mycobacterii paratuberculosis  coniungitur, quod bacterium in lacte pasteurizato in Britanniarum Rego et Civitatibus Foederatis invenitur. Mycobacterium paratuberculosis morbum Johneanum, morbum similem, in pecudibus efficit.
Axel Pehrsson-Bramstorp
Axel Alarik Pehrsson-Bramstorp (natus die 19 Augusti 1883 in Öja apus Ystad – mortuus est die 19 Februarii 1954 in Lilla Isie apud Trelleborg) fuit politicorum peritus Suecicus et Sueciae primus minister.
Carolus Caietanus Stampa
Carolus Caietanus Stampa (nobili loco natus Mediolani 1 Novembris 1667; ibidem mortuus die 3 Novembris 1742), iuris consultus et causidicus, fuit cardinalis et Mediolani archiepiscopus.
Iosephus Archintus
Iosephus Archintus (natus Mediolani 7 Maii 1651; ibidem mortuus 9 Aprilis 1712), iuris consultus, fuit legatus exempli gratia in Hispania et postea ab anno 1699 Mediolani archiepiscopus et cardinalis.
Marius Zenari
Marius Zenari (Rosegaferro natus die 5 Ianuarii 1946) presbyter et a die 30 Decembris 2008 archiepiscopus et nuntius apostolicus Syria est.
Nomina Slovena
Nomina Slovena (Slovene: samostalniki) et pronomina et adiectiva per sex casus et tres numeros flectuntur.
Casus
Casus linguae Slovenae sunt magna parta similes casibus Latinis. Non habent vocativum, ablativum, sed habent locativum et instrumentalem. Ut legas de usu casuum, vide hoc.
In Slovenia, saepe etiam casus nominibus Latinis appellant, saepius numeris ordinalibus, sicut super in elenco scripti.
Elisabetha a Trinitate
Elisabetha a Trinitate, Francogallice Elisabeth de La Trinité Catez (nata 18 Iulii 1880 prope Avor; Divione mortua die 9 Novembris 1906), patre Iosepho Francisco Catez, matre Maria Aemilia Rolland, fuit virgo religiosa Carmelitana. Elisabetha a papa Ioanne Paulo II anno 1984 beatificata, a Francisco die 16 Octobris 2016 canonizata est.
Nomina Slovena
Numerus
Sunt tres rationes numerandi in lingua Slovena, sicut in lingua Graeca antiqua, et aliis linguis Indoeuropaeis antiquis. Hodie huius familiae nisi Sorabicae, Slovena est sola lingua qua locutores numerant singulariter, multipliciter, et dupliciter.
Papilio innovationis
Papilio innovationis est ratio per quam perturbationes minores ut videntur in consiliis propositorum in systemate mercatus, desiderium, proprietates operum, societatisque facultates coniungente omne propositum, et adeo omnem propositorum copiam, evolutione technologiaque mercatuum per viam quae haud inverti potest ducunt.
Nomina Slovena
Genus
Sicut in lingua Latina, nomina possunt esse trium generum.
Mutationes phonologicae et morphologicae
In declinatione nonnullorum nominum, mutationes quaedam solitae facile praedici possunt:
Papilio innovationis
Origines
Haec metaphora ab Eduardo G. Anderson et Nitin R. Joglekar investigatoribus excogitata est, qui certum effectus papilionis exemplum notionis generalis in theoria chaotica inventum creare volebant.
Quomodo operatur
Papilio innovationis in effectu oritur quia multa systemata innovationis ex multis elementis constant quae inter se per nonnullos sinus retroactionis non lineares agunt, moras intestinas continentīs, sic systema multiplex constituens. Perturbationes ex decretis intra societatem aut a competitoribus extra factis, aut etiam ex viribus externis oriri possunt, sicut leges rectionis, ordinationes de circumiectis naturalibus, improvisique pretii petrolei aestus. Modus quo systema innovationis propter papilionem innovationis evolvitur ad ultimum in societatis prosperitate aut defectione desinere potest.
Constat inter administratores negotiorum systemata multiplicia, in rebus physicae, biologiae, sociologiae, dependentiam viarum moresque emergentīs ostendere solere. Unica autem papilionis innovationis proprietas est selectio per mercatus, una cum inclinationibus propensitatibusque in decernendo a singulis gregibusque intra circumiecta innovationis distributae, quae apud mores emergentīs multum valere possunt. Praeterea, administratores in multis disciplinis negotialibus incertitudinem imminuere conantur ad periculum melius tractandum, sed in circumiectis innovationis, quia prosperitas in creativitate conditur, administratores incertitudinem vehementer amplecti debent. Quod difficilem administrationis quaestionem ponit quia administratores innovationis et systemata administrationis potestatem effectus papilionis cohortari debent, sed tum quomodo cum exitu certare discere debent.
Modus quo papiliones innovationes petendi sint multum apud administratores valet. Plurimi papiliones solum tempus et pecuniam intra propositum, vel, quod ad portfolio innovationis attinet, intra societatem consumunt; nonnulli autem papiliones exitus emergentīs regimina mutantīs intra totam industriam liberare possunt. Praeterea, tales exitus emergentes, cum maturantes aliquando innovationem disruptivam gignunt, difficillimi tractu fiunt. Ergo systema innovationis formare antequam effectus papilionis innovationis qui fieri possunt omnino maturant est res maximi momenti.
Nomina Slovena
Mutationes phonologicae et morphologicae
Solet hoc in nominativo singulari verborum masculini generis. E.g. zajec (lepus) nom., sed zajca gen., zajcu dat., etc.
In genitivo plurali et duali femini neutriusque generis, terminatio casus est -∅. Sed si terminatio cadit post duas consonantes, vocalis quaedam inter consonantes nonnumquam necesse advenit. E.g.
Benedictus Erba Odescalcus
Benedictus Erba Odescalcus (natus Mediolani die 7 Augusti 1679; ibidem mortuus die 13 Decembris 1740) fuit cardinalis et Mediolani archiepiscopus.
Marius Zenari
Biographia
A papa Ioanne Paulo II nominatus est archiepiscopus et ab anno 1999 nuntius apostolicus Litus Eburnei, Nigritaniae et Burkina Faso fuit.
Die 19 Novembris 2016 a Papa Francisco cardinalis creatus est.
Nomina Slovena
Declinationes
Omnia genera habent suas proprias declinationes.
Caesar Monti
Caesar Monti (natus Cesare Monti Mediolani anno 1593; ibidem mortuus die 16 Augusti 1650) fuit cardinalis Ecclesiae Catholicae et Mediolani archiepiscopus.
Nomina Slovena
Declinatio feminorum nominum
Sunt quattuor declinationes femininae, quarum sunt quae nomina in -a vel -ev terminant, in consonantes, verba indeclinabilia, adiectivalia, et irregularia.
-a et -ev
In hac declinatione sunt verba quae terminant in -a. Sicut in lingua Latine, fere omnia verba quae terminant in -a sunt femininae, sed sunt nonnulla nomina excepta, sicut kolega (collega), vel sluga (famulus).
Etiam sunt nomina quae terminant in -ev et sunt dissimilia tantum in nominativo, accusativo, et instrumentali singulari.
In tabulis šola (schola) monstratur in omnibus casibus numerisque, et spregatev (coniugatio) in singulari numero.
Consonantes
Sunt duo exempla hac in declinatione.
Indeclinabilia
Scilicet, hac in declinatione omnes formae eaedem sunt. babi (avia) monstratur.
Adiectivalia
In hac declinatione, nomina substantiva (posamostaljeni pridevnik) declinantur sicut adiectiva feminina.
Irregularia
Duo verba mati (mater), hči (filia) irregulariter declinantur in numero singulari. Sicut -a declinantur in duali pluralique.
Verbum gospa (domina) est omnino insolitum.
Regularia
Nomina masculina magna parte uniun declinationis. Sunt autem multae variationes. Ecce in tabula gozd (silva):
Nomina animata, nomina viventium, habent -a in accusativo singulari. Subter in tabular vide konj (equus).
Nonnulla nomina habent genitivam terminationem in -ú. In tabula, led (glacies) monstratur.
Irregularia
Sunt nonnulla nomina masculina quae omnino irregulariter declinantur.
Ecce dan (dies):
Declinatio neutrium nominum
Tantum est una declinatio neutrius generis.
Regularia
Ecce jabolko (malum)
Ecce vesolje (universum)
Kausea Natano
Kausea Natano est politicus Tuvaluensis. Legatus est parlamento a die 25 Iulii 2002 pro circulo Funafuti. Minister a servitiis publicis et primus minister vicarius meruit a die 24 Decembris 2010 usque ad 2 Augusti 2013, primo ministro Willy Telavi. Die 19 Septembris 2019 ipse primus minister electus est.
Cepheus (constellatio)
Cepheus constellatio in caelo septentrionali sita est cuius stellae lucidiores figuram villam tecto acri ornatam fingere videntur.
De mythologia
Cepheus secundum mythologiam Graecam rex Aethiopum et maritus Cassiopeiae ac pater Andromedae erat. Cephei uxor iram deorum evocavit aiens se esse pulchriorem Nereidis, filiis Nerei. Nereidae maledictae deum maris Poseidona advocavere postulantes ut Cassiopeia poenam daret. Itaque Poseidon cete quoddam misit, quod oras imperii Cephei vastabat. Belua tantummodo mitigari poterat, cum Andromeda ei sacrificaretur. Itaque Andromeda ad rupem alligata sortem miserrimam exspectans ultimo temporis momento ab heroe Perseu salvata eique quasi praemium uxor data est.
Inde Cepheus, Cassiopeia, Andromeda, Perseus Ceteque sidera in caelo facta sunt, postremum scilicet nomine Cetus.
Stellae
N. b. : Numeri ex mensibus satellitis Hipparcos nominatae excerpti sunt.
Nomina stellarum e lingua Arabica derivata sunt. Alderamin bracchium dextrum significat, Errai seu Alrai pastor, Alphirc floccus, Alcurah pallor equi frontis, Al Calb al Rai canis pastoris.
De stellis variabilibus
Stella δ Cephei appellata nomen dedit turbam stellarum variabilium, nempe Delta-Cepheidae. Quae sunt stellae gigantes ingenti luminositate, sed statu variabili. Spatio temporis fixo tumescunt rursusque contrahuntur. Quae pulsatio luminositate variabili spectari potest. Luminositas et spatium pulsationis directe alia ab alio dependent: Quo lucidior stella est, eo tardius pulsat. Inde Delta-Cepheidae ad intervallum cumulorum stellarum ac Galaxiarum metiendum adhibentur.
Stella μ Cephei ab astronomo Gulielmo Herschel coloris rutili causa Stella Mali Granati appellata est. Quae stella gigas rubra est 60.000iens lucidior quam Sol noster. Diametrus eius circiter 1.900iens diametri Solis esse existimatur. Id est, si locum Solis teneret, stellae superficies in orbita Saturni Planetae sita esset.
Fridericus Caccia
Fridericus Caccia (natus Mediolani anno 1635; ibidem mortuus die 14 Ianuarii 1699) fuit cardinalis et Mediolani archiepiscopus.
Philippus Godet
Philippus Ernest Godet (Novicastri natus die 23 Aprilis 1850; ibidem mortuus die 27 Septembris 1922) fuit scriptor Helveticus fabularum mythistoriarumque. Post mortem accurate anno  1923 Praemium Magnum Schiller accepit.
Sichismus
Sichismus sive religio Sikiensis, vulgo usitate Sichi (Punjabi ਸਿੱਖੀ sikkhī < sikh < radice Sanscrita śiṣya 'discipulus' vel śikṣa 'institutio' ), est religio monotheistica, monista, pantheistica saeculo quinto decimo in regione Punjab a Guru Nanak condita, et deinde a decem guru Sicis continuis promota, ultima doctrina Guru Granth Sahib scriptura sancta. Sichismus inter religiones ordinatas est quinta a maxima in orbe terrarum, circa 30 milliones adsectatorum habens. Haec formula philosophiae et actionis religiosae usitate Gurmat 'Sapientia Guru' appellatur. Punjab, civitas Indica, est sola orbis terrarum regio ubi plerique incolae sunt Sici.
Omni Sico opus est in se proprietates sancti-militis (sant-sipāhī) habere, sua vitia intestina temperans, et sibi virtutes in Guru Granth Sahib explanatas constanter iniciens.
Franciscus Chiesa
Franciscus Chiesa (natus in Sagno in oppido apud Mendricum in Helvetiae pago  Ticino die 5 Iulii 1871; mortuus Lugani die 13 Iunii 1973) fuit Helveticus fabularum mythistoriarumque scriptor. Anno 1928 Praemium Magnum Schiller accepit.
Philippus Archintus
Philippus Archintus (natus Aronae die 5 Iulii 1495; mortuus die 21 Iunii 1558) fuit Mediolani archiepiscopus.
Carolus Villiers Stanford
Carolus Villiers Stanford (Dublini 1852 natus, obiit Londinii 1924) compositor, conductor et organista Hibernicus fuit, necnon doctor artis musicae. Studuit apud Universitatem Cantabrigiensem in 1870, ubi organista Collegii Trinitatis fuit. Postea doctus est a Carolo Reinecke in Lipsia, et in Berolino a Frederico Kiel ab 1874 ad 1876. Conductor factus est Societatis Musicae Universitatis Cantabrigiensis ab 1873, cui famam praeclaram acquisivit, primas efficiens executiones operum amici eius Iohannis Brahms. Poeta Alfredus Tennyson eum poposcit ut musicam incidentalem scriberet pro dramate suo Queen Mary in 1876. Professor compositionis apud Collegium Regale Musicae ab 1873 ad 1924 fuit, praeclaris in discipulis suis Radulpho Vaughan Williams, Arthuro Bliss, Herberto Howells, Iohanne Ireland, Gustavo Holst, Ivore Gurney et aliis. Professor Musicae apud Universitatem Cantabrigiensem institutus est in 1887. Conductor fuit 'Chori Bach' (1885 ad 1902) necnon Festivalis Ledesiensis. Dignitatem equestrem in 1901 accepit.
Georgius Lucas
Georgius Walton Lucas minor (vulgo George Walton Lucas, Jr.; natus Modesto in oppido Californiae die 14 Maii 1944) est moderator cinematographicus Americanus. Star Wars ('Bella Stellaria'), serie pellicularum, et Indiana Jones, personam quem creavit, innotuit. Lucasfilm fundabat, et praeses et exsecutivus principalis id ducebat ante ad The Walt Disney Company die 30 Octobris 2012 vendebat. Ille est unus ex moderatoribus cinematographicis prospere efficacissimis in creatione pellicularum Americanarum.
Carolus Villiers Stanford
Inter discipulos eius fuit Samuel Coleridge-Taylor.
Compositor maxime ferax erat, cuius opera optima in arte operatica invenienda sunt et in musica ecclesiastica. Compositiones eius saepe a musica vulgari Hibernica motae sunt.
Index provinciarum Rei Publicae Romanae
350px|thumb|Provinciae Rei Publicae Romanae. 1- Hispania Ulterior. 2- Hispania citerior. 3- Gallia Comata. 4- Gallia Narbonensis. 5- Gallia Cisalpina. 6- Corsica et Sardinia. 7- Sicilia. 8- Africa Nova. 9- Africa Proconsularis. 10- Illyricum. 11- Macedonia. 12- Creta et Cyrene. 13- Asia. 14- Bithynia et Ponthus. 15- Cilicia et Cyprus. 16- Syria Index provinciarum Romanarum temporibus Rei Publicae Romanae (id est, ante res novas Augusti) cum anno institutionis.
Iacobus Bosshart
Iacobus Bosshart (natus in Oberembrach in Helvetiae pago Turico die 7 Augusti 1862; mortuus in Clavadel iuxta Tavaum die 18 Februarii 1924) fuit scriptor Helveticus fabularum mythistoriarumque. Anno 1922 praemia Magnum Schiller et Gottfried Keller accepit.
La pleinte (Bibbesworth)
La pleinte par entre mis sire Henry de Lacy et sire Wauter de Bybelesworthe pur la croiserie en la terre seinte ("Actio inter Henricum de Lacy et Gualterum de Bibbesworth de expeditione in Terra Sancta") est carmen in forma "tensionis" in versibus Anglonormannicis anno fere 1270 compositum, fortasse a Gualtero de Bibbesworth solo, fortasse cum Henrico de Lacy. Gualterus Cruce signatus in Terram Sanctam properat cum expeditione sacra nona; Henricus (si carmini fidem reponimus) in Anglia manet amore mulierculae alicuius captus.
Bibliotheca Alexandrina (nova)
Bibliotheca Alexandrina (sic a factoribus nuncupata, Latine vero Bibliotheca Alexandrina nova dicenda sit, ut ab vetere vastatā discernatur) est nova bibliotheca, Alexandriā in urbe Aegyptiā aedificata anno 2002 prope locum ubi antiqua Bibliotheca Alexandrina olim erat. Ad bibliothecam sunt loci culturae humanae, velut musea, hortus, instituta necnon planetarium. Ibi ferme 2000 studiosorum possunt sedes vel cubicula ad libros legendos accipere. Hac in bibliotheca possunt fere octo milliones librorum reperiri.
Arteria glutea inferior
Arteria glutea inferior est ramus arteriae iliacae internae, qui intra pelvem deorsum fluens nates et dorsum femoris rigat.
Cursus a. gluteae inferioris
A. glutea inferior ex arteria iliaca interna oriens, musculos semimembranosum et semitendinosum sanguine arteriali providet.
Bibliotheca Alexandrina (nova)
Nexus externi
Biblioteket i Alexandria
Histoire de Guillaume le Maréchal
L'histoire de Guillaume le Maréchal est vita Guillelmi Marescalli (1146-1219) in versibus octosyllabicis Anglonormannice iussu filii Guillelmi iunioris composita. Scriptor (si recte intellegitur) se Iohan (scil. Ioannes) nuncupatur. Aretalogus qui has res praecipue enarravit et documenta praebuit fuit Ioannes de Erleia, Guillelmi Marescalli per triginta annos scutarius.
Automatio
Automatio, sive moderatio automaria, est technologia qua ratio vel modus operandi auxilio humano quam minimum agitur, quod est usus variorum systematum moderationis ad instrumenta operanda, sicut machinae aliique apparatus industriales, rationes in fabricis, calefactores aquae, tractatio caloris furnorum, commutatio in retibus telephonicis, gubernatio et stabilizatio navium, aeroplanorum, aliorumque vehiculorum, atque aliae adhibitiones, interventione imminuta aut minima humana effectus.
Sogdiana
300px|right|thumb|Tabula geographica situm Sogdianae indicans Sogdiana (Lingua Graeca antiqua: ; Persica antiqua: Suguda-; Persica moderna: سغد - Soġd; Tadiciana: Суғд - Suġd; Uzbecica: Sog'diona; Sinensi: 粟特 - Sùtè) fuit regio antiqua in Asia Centrali trans Oxum flumen (unde et Transoxiana appellabatur) citra Iaxartem ad pedem montium Alai sita. Territorium eius hodie divisum est inter civitates Uzbeciam et Tadzikistaniam, cuius una provincia etiam nunc Suġd (Суғд) appellatur. Antiquitus plerumque cum regione confini Bactria politice coniuncta erat. Urbes eius praecipuae erant Maracanda et Bochara (ambae ad Polytimetum fluvium sitae) et Alexandria Eschate.
Automatio
Vocabulum automatio, ex vocabulo automatico (Anglice automatic, ex automaton) ante 1947 raro adhibebatur, cum societas Fordiana provinciam automationis constitueret. Societates industriales illo tempore moderatores retroactionis, qui annis 1930 introducti erant, celeriter accommodabant.
Stephanus Nardini
Stephanus Nardini (natus die ignoto; mortuus Mediolani die 24 Octobris 1484) fuit ab anno 1461 usque ad mortem Mediolani archiepiscopus et ab anno 1473 cardinalis.
Africa Australis
Africa Australis, plenius Res publica Africae australis, est australissima civitas Africana, finitima septemtrione Namibiae, Botsuanae, Zimbabuaeque, oriente Mozambico et Suaziae, oriente et australi Oceano Indico, et occidente Oceano Atlantico et totum Lesothum circumdans. Caput est Praetoria, sed sedes parlamenti in Civitate Capitis et Tribunalis Supremi in Bloemfontein (Sothoane Mangaung) sunt.
Historia
Historia Africae Australis est Chronologia Historiae Africae Australis quoque. Primi Europaei nautae, Lusitani praecipue, ad Africam Austrinam saeculo quinto decimo venerunt. Iacobus Cão Notiafrica litora anno 1485 et anno 1488 Bartholomaeus Dias attigit.
Civitatis historia, proprie dicta, saeculo septimo decimo coepit cum Batavi continenter regionem Promontorii Bonae Spei cepissent. Anno 1909, foedus Britannicorum coloniariorum Promontorii (Anglice Cape), Nataliae, (Transcinereae lingua Batava Capitensi Transvaal ), et Fluminis Aurantii (Anglice Orange Free State) civitatem Africam Australem genuit.
Inter annos 1948 et 1993 1994que, politica socialisque structura fundatur in seiunctione (lingua Batava Capitensi apartheid), legitimum discriminationis phyleticae systema, quod Caucasii allophyli dominium in politico, oeconomico, et sociali campis {?} mansit.
Anno 1983, assumitur nova constitutio politiam iurum circumscriptorum Asiaticis allophylis praestans, sed in nigrorum exclusione exercitationi politicorum civiliumque iurum perseverans. Maxima pars nigritica, igitur, ius suffragii et parlamentariam repraesentationem non habuit. Caucasiae dominans partes, per tempus seiunctionis, erant Partes Nationales, dum principalis nigra societas erat Congressus Nationalis Africanus (ANC), qui per paene quinquaginta annos illegitima putata est.